Държавен вестник, бр. 40, 2000 г., стр. 12

С Т Р .  1 2
Д Ъ Р Ж А В Е Н   В Е С Т Н И К
Б Р О Й 40
Чл. 57. (1) Електроенергийното предприя-
тие има право, без да носи отговорност, след
еднократно 7-дневно писмено предизвестие
безсрочно да прекрати присъединяването и
снабдяването с електрическа енергия на обек-
тите на потребител, който не е спазил догово-
рените в договорите за присъединяване или
продажба срокове за извършване на дължими
плащания и задължението му не е осигурено
с обезпечения.
(2) В случаите, когато потребители с дого-
ворена предоставена мощност до 50 kW мно-
гократно нарушават задължението си за сво-
евременно изплащане на дължимите суми за
електрическа енергия, след писмено преду-
преждение електроенергийното предприятие
има право за своя сметка да монтира измер-
вателно средство, позволяващо автоматизи-
рано предварително заплащане на определе-
но количество електрическа енергия по из-
бор на потребителя.
Чл. 58. (1) Електроенергийното предприятие
възстановява присъединяването и/или снабдя-
ването с електрическа енергия след отстраня-
ване на причините за прекратяването им.
(2) В случаите по чл. 54, ал. 2, т. 3, 4, 5, 6 и 7,
чл. 55, 56 и 57 електроенергийното предприя-
тие възстановява присъединяването и/или снаб-
дяването, когато потребителят е компенсирал
разходите за прекратяване и възобновяване на
снабдяването.
Чл. 59. (1) При обоснована необходимост въз
основа на писмено искане електроенергийното
предприятие може да прекрати за определен
срок присъединяването на съществуващ обект
или да изключи части от електрическата мре-
жа. Искането се подава най-късно 30 дни преди
датата на прекратяването.
(2) В случаите по ал. 1, когато прекратява-
нето изисква изграждане на временни обходни
връзки в мрежата, всички проектни и строи-
телни работи се изпълняват от електроенергий-
ното предприятие и са за сметка на заявителя.
Чл. 60. (1) След изтичането на срока на до-
говора за продажба на електрическа енергия
електроенергийното предприятие прекратява
снабдяването, без да носи отговорност, ако
процедурата за ново договаряне не е започнала.
(2) При прекратяването на договора за про-
дажба електроенергийното предприятие има
право да разполага с достатъчно време, за да
може да демонтира и изнесе цялото свое иму-
щество от имота на потребителя или да устано-
ви договорни отношения с нов потребител в
същия обект. Условията и начинът за демон-
таж се договарят в договора за продажба на елек-
трическа енергия.
Чл. 61. Прекратяването на присъединява-
нето и снабдяването с електрическа енергия
се извършва въз основа на писмено нарежда-
не на ръководителя на електроенергийното
предприятие или на упълномощено от него
длъжностно лице.
Раздел III
Отговорност на електроенергийното предпри-
ятие при смущения в снабдяването с електри-
ческа енергия
Чл. 62. (1) Електроенергийното предприятие
носи отговорност пред потребителите за при-
чинени имуществени вреди в резултат на прек-
ратяване на присъединяването или снабдява-
нето, както и за нарушаване на параметрите на
електрическата енергия в случаите на:
1. виновно поведение от страна на предста-
вители на електроенергийното предприятие или
на упълномощени от него длъжностни лица при
извършване на дейности по наредбата;
2. нарушаване на непрекъснатостта на зах-
ранването на потребителите, определена от
категорията на сигурност на захранване;
3. отклонение от договорените параметри на
електрическата енергия в мястото на присъе-
диняване;
4. неспазване на сроковете за предизвестие,
предвидени в раздел първи на тази глава.
(2) Електроенергийното предприятие носи
отговорност за причинени вреди в резултат на
необезпечена безопасна експлоатация на собс-
твените си електрически съоръжения.
Чл. 63. Електроенергийното предприятие не
носи отговорност, когато от страна на потреби-
телите не са изпълнени изисквания, свързани с
осигуряването на нормална работа на консуми-
ращите електрическа енергия устройства, в
следните случаи:
1. когато за нормалната работа се изисква по-
висока от договорената сигурност на захранване;
2. когато за нормалната работа се изисква
собствен източник за резервно електрическо
захранване и той не е осигурен от потребителя;
3. когато електрическите съоръжения и кон-
сумиращите устройства на потребителя изискват
защита от пренапрежения и тя не е осигурена;
4. когато електрическите уредби и инстала-
ции на потребителя не отговарят на норматив-
ните изисквания или на установени в договори-
те с електроенергийното предприятие условия;
5. когато консумиращите устройства на пот-
ребителя изискват специален режим на заземя-
ване, отделен от заземяването, осигурявано от
електрическата мрежа, и той не е осигурен;
6. когато на електрическите съоръжения и
инсталации на потребителя не е извършвана
периодична проверка съгласно изискванията за
безопасност и Наредбата за техническа експло-
атация на електрическите централи и мрежи
или липсват протоколи за това;
7. когато е бил възпрепятстван достъпът на
оперативния персонал на електрическата мре-
жа до електрическите съоръжения на потреби-
теля при условията на ЗЕЕЕ;
8. когато е бил възпрепятстван достъпът на
представители на електроенергийното пред-
приятие до неговите съоръжения за присъеди-
няване, разположени в имота на потребителя.